**Lisa 4. Strateegiaprotsessi kirjeldus**

Ida-Harju Koostöökoja (IHKK) strateegia koostamine toimus ajavahemikus juuni 2022 - mai 2023. Protsessi kaasati tegevuspiirkonna erinevad huvipooled, sh kõik piirkonna omavalitsused (3), ettevõtete ja vabaühenduste esindajad ning teised huvitatud isikud. Avalikustamise raames loodi võimalus sõna sekka öelda kõigil tegevuspiirkonna elanikel. **Kokku osales strateegiaprotsessis u 150 inimest.**

Strateegiaprotsessi läbiviimisel **kombineeriti kvantitatiivseid ja kvalitatiivseid meetodeid,** sh andmeanalüüs, küsitlus, fookusgrupid, strateegiaseminarid ja juhtrühma arutelud. Vastav lähenemine võimaldas saada nii üldist arusaama piirkonna arengutest, trendidest ja sihtrühmade ootustest kui ka määratleda konkreetseid fookuseid meetmete lõikes.

Arengustrateegia koostamist koordineeris IHKK tegevmeeskond koos juhatusega, konsultantidena toetas protsessi OÜ Cumulus Consulting. Strateegia koostamise ja kaasamisprotsessi detailne ülevaade on väljatoodud allolevas tabelis.

|  |  |  |  |
| --- | --- | --- | --- |
| **Aeg** | **Sündmus** | **Sisu** | **Osalejate arv** |
| 29. juuni 2022 | Strateegia avaseminar | Ülevaade strateegiaprotsessist ja tegevustest; arutelud senise IHKK strateegia toimivuse ja uue perioodi visiooni ja fookuste osas | 29 |
| Juuni-september 2022 | Veebipõhiste küsitluste läbiviimine | * Küsitlus IHKK liikmeskonna, taotlejate ja hindajate hulgas. Küsitlusele vastas kokku 28 isikut (vt strateegia lisa 2). * Küsitlus IHKK meetmetest eelmisel programmiperioodil rahastatud IHKK projekti(de) kohta. Küsitlusele vastas kokku 35 toetuse saanud organisatsiooni 57 ellu viidud projekti kohta (vt strateegia lisa 3). | Kokku vastas küsitlusele 63 inimest/organisatsiooni |
| Juuni – oktoober 2022 | Analüütilised tegevused | Analüütilised tööd hõlmasid järgnevat:   * tegevuspiirkonna sotsiaalmajandusliku analüüsi koostamine; * eelmise strateegiaperioodi seirenäitajate analüüs. | - |
| September – november 2022 | Fookusgruppide läbiviimine | Viis fookusgruppi, mille raames käsitleti vastava valdkonna/sihtrühma väljakutseid, eelmise strateegiaperioodi kogemusi, nägemus tulevikuks ning meetmete sisu:   * + Ettevõtjad (20.09.2022) – 13 osalejat   + Turism (20.09.2022) – 9 osalejat   + KOVid (21.09.2022) – 10 osalejat   + Elukeskkond&kogukonnad (21.09.2022) – 18 osalejat   + Sotsiaalvaldkond (ESF meede) (29.11.2022) – 11 osalejat | Kokku osales fookus-gruppides 61 inimest |
| Oktoober- detsember 2022 | Juhtrühma arutelud | * + Ülevaade analüütilisest osas ja strateegia raamistiku määratlemine, sh SWOT, strateegia fookused, visioon, eesmärgid ja meetmed (17.10.2022) – 10 osalejat   + Meetmete disainimine (14.11.2022) – 10 osalejat   + Meetmelehtede ja hindamiskriteeriumite arutelud (19.12.2022) – 10 osalejat | Strateegia juhtrühma töös osales aktiivselt 10 juhtrühma liiget |
| 24. oktoober 2022 | Üldkoosolek | * + Strateegia esialgse raamistiku tutvustamine üldkoosolekul | 19 |
| Detsember 2022- jaanuar 2023 | Arengu-strateegia tööversiooni koostamine ja täpsustamine | Koostati arengustrateegia tööversioon, mis saadeti tagasiside saamiseks strateegia töörühmale. Tagasisidest lähtuvalt tehti tööversiooni täpsustusi. | - |
| 25. jaanuar 2023 | Avatud strateegia-seminar kõigile huvilistele | Strateegia tutvustus ja arutelud; tagasiside visioonile ja eesmärkidele ning meetmetele, täpsustuste tegemine | 20 |
| Jaanuar-veebruar 2023 | Arutelud hindamis-kriteeriumite täpsustamiseks | * + Ettevõtlusmeetme hindamiskriteeriumide arutelu (17.01.2023) – 10 osalejat   + Elukeskkonna ja kogukondade meetme hindamiskriteeriumide arutelu (17.02.2023) – 7 osalejat | 17 |
| Aprill 2023 | Eelnõu koostamine | Strateegia ja lisade täiendamine lähtuvalt LEADER-määruse eelnõust | - |
| 24. aprill 2023 | Juhtrühma arutelu | Juhtrühma arutelu strateegia eelnõu täiendamiseks | 10 |
| 5.mai2023 | Strateegia avalikustamine | Arengustrateegia lõppversiooni avalikustamine | - |
| 29. mai 2023 | Üldkoosolek | Strateegia heakskiitmine üldkoosolekul. | - |

Sotsiaalvaldkonna arutelule kutsuti kohalike omavalitsuste sotsiaalvaldkonna töötajad, piirkonnas tegutsevate hooldekodude, päevakeskuste ja sotsiaalkeskuste esindajad, puuetega inimeste vabaühenduste esindajad ja perearstid. Perearstid ja puuetega koja esindajad arutelul ei osalenud.

Pärast fookusgruppide arutelude läbiviimist otsustasime moodustade strateegia juhtrühma, kuhu kutsusime osalema järgmised inimesed:

1. Merle Pussak on IHKK juhatuse esimees. Ta on IHKK juhatuse liige olnud tegevusrühma loomisest peale. Merle on pikaajaline Kose vallavanem, täna Kose vallavolikogu esimees. Merle on kohaliku omavalitsuse ekspert.
2. Marge Raja on IHKK juhatuse liige olnud tegevusrühma loomisest peale, ta töötab Anija valla abivallavanemana ja on pikaajaline sotsiaalosakonna juhataja. Marge on ekspert kohaliku omavalitsuse- ja sotsiaalvaldkonnas.
3. Õnnela Metsaorg on IHKK juhatuse liige ja töötab Raasiku koolis sotsiaalpedagoogina. Lisaks on ta MTÜ Perekeskus Männikäbi ja Rätla külaseltsi esindaja. Õnnela on ekspert vabaühenduste projektides ja sotsiaalvaldkonnas.
4. Demis Voss, praegune Kose Vallavanem on varem juhtinud Harju Ettevõtlus ja Arenduskeskust. Demis on varem olnud ka LEADER meetmete hindaja, ta omab varasemast suurt kogemust nii LEADER- kui ka muude projektidega. Tal on kogemus nii kohaliku omavalitsuse, ettevõtluse, kui ka vabaühenduste projektidega.
5. Maarja Sikut on Raasiku valla vallavolikogu esimees, MTÜ Raasiku Jalgpalliklubi FC Joker esindaja ja Noma Grupp OÜ esindaja. Maarja on kirjutanud ja ellu viinud projekte kõigis meetmetes.
6. Erkki Karjamaa on MTÜ Viskla Külaarendamise Selts ja OÜ Knolle esindaja. Erkki on ellu viinud projekte ettevõtlus- ja vabaühenduste meetmetes.
7. Margus Proos on OÜ Puitmast esindaja. Margus on olnud pikalt projektide hindaja ettevõtlusmeetmesja ka ise edukalt LEADER projekte ellu viinud.
8. Mihkel Laan on Cumulus Consulting esindaja. Mihkel juhtis juhtrühma arutelusid ja oli strateegia põhiline koostaja.
9. Anneli Põldra on IHKK tegevmeeskonnas ja töötab projektikoordinaatorina, tema on läbi viinud taotlusvoorusid ja omab eelkõige tegevusrühma vaadet.
10. Sille Noor on IHKK tegevmeeskonnas ja töötab arendusjuhina. Ta on varem ka ise kõigis meetmetes projekte kirjutanud ja ellu viinud, samuti olnud hindamiskomisjoni liige. Sille on varem töötanud erinevatel ametikohtadel finantsvaldkonnas nii erasektoris kui ka kohalikus omavalitsuses.

Lisaks väljatoodud tegevustele toimusid kogu strateegia koostamise perioodi vältel jooksvad arutelud IHKK tegevmeeskonna ja konsultandi vahel tegevuste kavandamiseks, vahekokkuvõtete tegemiseks jms.